贈舒州李居士
作者：郭祥正
朝代：宋

paragraphs: 李居士，存心最慕韓伯休。
州城賣藥不二價，世人求我我何求。
顔如渥丹眼如漆，和氣酣酣吐朝日。
偶來握手爲一言，照盡五臟平生疾。
箧中自取三粒丹，瘦骨坐使春陽還。
便當投印棄冠带，與君海上巢名山。
深鋤茯苓釀酒，極飲形骸可長久。
乘槎鼓枻入雲濤，醉放一絲攜六鼇。